google/wiki40b huggingface dataset:
अमजद अली ख़ान

जीवन परिचय

अमजद अली ख़ाँ का जन्म ग्वालियर में 9 अक्टूबर 1945 को हुआ था। ग्वालियर में संगीत के 'सेनिया बंगश' घराने की छठी पीढ़ी में जन्म लेने वाले अमजद अली खाँ को संगीत विरासत में प्राप्त हुआ था। इनके पिता उस्ताद हाफ़िज़ अली खाँ ग्वालियर राज-दरबार में प्रतिष्ठित संगीतज्ञ थे। इस घराने के संगीतज्ञों ने ही ईरान के लोकवाद्य ‘रबाब’ को भारतीय संगीत के अनुकूल परिवर्द्धित कर ‘सरोद’ नामकरण किया। मात्र बारह वर्ष की आयु में एकल सरोद-वादन का पहला सार्वजनिक प्रदर्शन किया था। एक छोटे से बालक की सरोद पर अनूठी लयकारी और तंत्रकारी सुन कर दिग्गज संगीतज्ञ दंग रह गए।

सेनिया घराना

ग्वालियर के शाही परिवार के संगीतकार हाफ़िज अली ख़ां के पुत्र अमजद अली ख़ां प्रसिद्ध बंगश वंशावली की छठी पीढ़ी के हैं, जिसकी जड़ें संगीत की सेनिया बंगश शैली में हैं। इस शैली की परंपरा को शहंशाह अकबर के अमर दरबारी संगीतकार मियां तानसेन के समय से जोड़ा जा सकता है। अमजद अपने पिता के ख़ास शिष्य थे, जिन्होंने सेनिया घराना सरोद वादन में परंपरागत तरीके से तकनीकी दक्षता हासिल की। अमजद अली ख़ां ने 12 वर्ष की कम उम्र में ही एकल वादक के रूप में पहली प्रस्तुति पेश की।
भारत और विदेश के इन व्यापक प्रदर्शनों को काफ़ी न पाकर अमजद अली ने शास्त्रीय संगीत में अभिनव परिवर्तन के अलावा बच्चों के लिए गायन एवं वाद्य संगीत की रचना की। अमजद की सर्जनात्मक प्रतिभा को उनके द्वारा रचित कई मनमोहक रागों में अभिव्यक्ति मिली। उन्होंने इंदिरा गांधी और राजीव गांधी की स्मृति में क्रमश: राग प्रियदर्शनी और राग कमलश्री की रचना की। उनके द्वारा रचित अन्य रागों में शिवांजली, हरिप्रिया कानदा, किरण रंजनी, सुहाग भैरव, ललित ध्वनि, श्याम श्री और जवाहर मंजरी शामिल हैं।

विवाह

कलाक्षेत्र परंपरा की भरतनाट्यम नृत्यांगना शुभलक्ष्मी के साथ विवाहित ख़ां के दो बेटे हैं- अमान और अयान अली बंगश। ये दोनों उनके शिष्य भी हैं और सरोद वादन का प्रदर्शन भी करते हैं।

प्रसिद्धि

1963 में मात्र 18 वर्ष की आयु में उन्होंने पहली अमेरिका यात्रा की थी। इस यात्रा में पण्डित बिरजू महाराज के नृत्य-दल की प्रस्तुति के साथ अमजद अली खाँ का सरोद-वादन भी हुआ था। इस यात्रा का सबसे उल्लेखनीय पक्ष यह था कि ख़ाँ साहब के सरोद-वादन में पण्डित बिरजू महाराज ने तबला संगति की थी और खाँ साहब ने कथक संरचनाओं में सरोद की संगति की थी।उस्ताद अमजद अली ख़ाँ ने देश-विदेश के अनेक महत्त्वपूर्ण संगीत केन्द्रों में प्रदर्शन कर श्रोताओं को मंत्रमुग्ध किया है। इनमें कुछ प्रमुख हैं- रॉयल अल्बर्ट हॉल, रॉयल फेस्टिवल हॉल, केनेडी सेंटर, हाउस ऑफ कॉमन्स, फ़्रंकफ़र्ट का मोज़ार्ट हॉल, शिकागो सिंफनी सेंटर, ऑस्ट्रेलिया के सेंट जेम्स पैलेस और ओपेरा हाउस आदि। वर्तमान में उस्ताद अमजद अली खाँ के दो पुत्र- अमान और अयान सहित देश-विदेश के अनेक शिष्य सरोद वादन की पताका फहरा रहे हैं।
संरचना जीनोमिक्स

अंग्रेज़ी में इसे स्ट्रक्चरल जीनोमिक्स कहते हैं। जीनोम अनुक्रमण परियोजनाओं की सफलता तथा प्रोटीन संरचनाओं को सुलझाने के अनेक प्रयासों ने संरचना जैव वैज्ञानिकों को संरचना जीनोमिक्स के विकास के लिए प्रोत्साहित किया है। यह क्षेत्र भी विस्तृत रूप से विकसित हो गया है, जिसके अन्तर्गत मानव के सभी प्रोटीनों की संरचना की गुत्थी सुलझाने का प्रयोजन है।
प्रोटीन ही हर जीव की संरचना करते हैं। केवल यही नहीं, पाचन रोग अवरोधन, शारिरिक रासायनिक्जैसी सभी गतिविधियों का निर्धारण भी करते हैं। संक्षेप में हर प्राणी का प्राण प्रोटीन ही है। यही प्रोटीन किसी गलत तरीके से वलित हो या उसके कुछ अंश लुप्त हों तो रोगोत्पत्ति की संभावना रहती है। इसको जानने के लिए प्रोटीन संरचना का ज्ञान होना आवश्यक है।
रासायनिक दुर्घटना

रासायनिक दुर्घटना
किसी एक या अधिक संकट पैदा करने वाले पदार्थों के अवांछित रूप से निकलने को रासायनिक दुर्घटना कहते हैं। इससे मानव स्वास्थ्य को या पर्यावरण को क्षति हो सकती है। रसायनों से आग लग सकती है, विस्फोट हो सकते हैं, विषाक्त पदार्थ हवा या जल में मिश्रित हो सकते हैं, जिससे लोग बीमारी, चोट, मृत्यु आदि हो सकते हैं।

रासायनिक आपात स्थितियाँ

रासायनिक आपात स्थिति (इमर्जेन्सी) उस समय उपस्थित होती है, जब किसी दुर्घटना अथवा आक्रमण के दौरान, जहरीले रसायन-हवा में छोड़ दिए जांए, भोजन में मिल जाएँ अथवा पानी में छोड़ दिए जाएँ। ये रसायन-गैस, द्रव अथवा ठोस रूप में हो सकते हैं। ये रसायन लोगों तथा पर्यावरण के लिए नुकसानदेह हो सकते हैं। ये रसायन उस स्थिति में लोगों को नुकसाने पहुँचा सकते हैं, जब ये साँस के साथ शरीर में चले जाएँ, त्वचा के माध्यम से सोख लिए जाएँ अथवा निगल लिए जाएँ।
कम्पनस्वरी

संगीत वाद्य यंत्रों के होर्नबोस्तेल-साक्स वर्गीकरण में, कम्पनस्वरी या इडियोफ़ोन (Idiophone) वे वाद्य हैं जिनका पूरा शरीर बिना झिल्ली या तंतु (तार) के प्रयोग के कांपता है और उस कम्पन से ध्वनी उत्पन्न करता है। इसका उदाहरण झांझ है।
बोह्र पत्राचार सिद्धांत

बोह्र पत्राचार सिद्धांत
Bohr's correspondence principle मे यह बताया गया है कि क्वांटम मेकनिक्स के जो पूर्वानुमान होते हैं वो शास्त्रीय भौतिकी (Classical physics) से कुछ भौतिक परिस्थितियों के अंतर्गत मेल खाते हैं ।
नील्स बोह्र ने 1930 ई॰ मे क्वांटम के सिद्धांतों को विकसित किया ।जिसकी मदद से हाइड्रोजन एटम स्पेकट्रूम के कुछ मुख्य विशेषताओ के विषय मे समझा जा सका और आगे चल कर 1923 ई॰ मे बोह्र ने कुछ ऐसे सुझाव रखे जिसमे उन्होने यह बताया कि कुछ ऐसी सीमाएँ होती हैं जहाँ पर शास्त्रीय सिद्धांत और क्वांटम सिद्धांत एक होकर मिलते(merge) हैं । तो ये जो विचार रहा , इसी विचार को बोहर पत्राचार सिद्धांत (Bohr's correspondence principle) कहा गया है । और शास्त्रीय सीमा तक हम तब ही जा सकते हैं जब किसी भी कण (particle) की क्वांटम संख्या बहुत ही ज़्यादा हो , यह सिद्धांत और भी मददगार तब हो जाता है जब हम लोग क्वांटम यान्त्रिकी (क्वांटम mechanइक्कस ) के अंतर्गत बड़े-बड़े क्वांटम संखयाओ के विसाय मे चर्चा करते हैं तब हम यह देखते हैं की क्वांटम सिद्धांत से मिलने वाले परिणाम शास्त्रीय सिद्धांत के परिणाम से मेल खाते हैं ।
अनोखा प्यार (1948 फ़िल्म)

बाहरी स्रोत

अनोखा प्यार (1948 फ़िल्म) इंटरनेट मूवी डेटाबेस पर
मकरदही गाँव, बरौनी (बेगूसराय)

यातायात

मकरदही मौजा के मध्य भाग और गाँव के दक्षिणी भाग से बरौनी रिफाइनरी टाउनशिप रोड गुजरती है। इसी रोड से सटे दक्षिण में गुप्ता लखमिनियाँ बाँध है। यहाँ आने के लिये NH 31 से आते हैं। निकटतम रेलवे जंक्शन बेगूसराय है। बरौनी, हथिदह, मोकामा से भारत के किसी भी भाग में रेल मार्ग से जाया जा सकता है। केशावे में उलाव हवाई अड्डा से निकट भविष्य में हवाई जहाज चलने की सम्भावना है।

आदर्श स्थल

ठाकूड़बाड़ी , भगवती स्थान , सूर्य मंदिर , शिवाला , चामो बा स्थान , पार्वती मंदिर , हनुमान मंदिर , बजरंगबली मंदिर , शिव मंदिर , मध्य विद्यालय , स्वास्थ्य उपकेन्द्र , आशाराम बापू आश्रय
रासू

संस्कृति में महत्व

रासू एक चालाक और तेज़ प्राणी है और पश्चिमी सभ्यता में ऐसे व्यक्तियों को रासू (वीज़ल) कहा जाता है जो चालाकी से काम करते हों और किसी भी मुश्किल परिस्थिति में झूठ और चतुरता का सहारा लेकर अपने आप को बचा लें। मूल अमेरिकी आदिवासी संस्कृति में रासू का रास्ता काटना एक जानलेवा अपशकुन माना जाता था।
उद्देश्य

जिसके बारे में कुछ कहा जाता हैं, उसे उद्देश्य कहते हैं | मतलब वाक्य में जो कर्ता हैं वह वाक्य का उद्देश्य होता हैं |
जैसे : राजिव , आदित्य , मैं, राष्ट्र , d
२६ मार्च

प्रमुख घटनाएँ

1552 : गुरू अमरदास सिखों के तीसरे गुरू बने। 1668: इंग्लैंड ने बंबई पर अधिकार कर लिया। 1780 : ब्रिटेन के अखबार ब्रिट गैजेट और संडे मॉनीटर पहली बार रविवार के दिन प्रकाशित हुए। 1799 : नेपोलियन बोनापार्ट ने जापां फिलिस्तीन पर कब्जा किया। 1812: वेनेजुएला के काराकास में भीषण भूकंप आया जिसमे 20 हजार लोगों की मौत हुई। 1971: 26 मार्च को बांग्लादेश पाकिस्तान से अलग हो गया. 26 मार्च को बांग्लादेश स्वंतत्रता दिवस मनाता है। 1973: लंदन स्टॉक एक्सचेंज में 200 साल पुराने इतिहास को तोड़ते हुए पहली बार महिलाओं की भर्ती की। 1972 : भारत के राष्ट्रपति वी वी गिरि ने पहले अंतर्राष्ट्रीय संस्कृत सम्मेलन का उद्घाटन किया। 1979: 30 साल से जारी युद्ध विराम के लिए इसराइल और मिस्र ने शांति समझौते पर हाथ मिलाए, यह समझौता अमेरिका द्वारा करवाया गया।

निधन

2006 अनिल बिस्वास ,भारतीय राजनीतिज्ञ
आनन्दाश्रम

आनन्दाश्रम एक भारतीय प्रकाशक है जो संस्कृत से सम्बन्धित ग्रन्थों के प्रकाशन के लिए प्रसिद्ध हैं। आनन्दाश्रम की स्थापना १८८७ में महादेव चिमनजी आप्टे (1845-1894) ने पारम्परिक शिक्षा को संरक्षित रखने एवं उसका और विकास करने के उद्देश्य से की थी। यह १९वीं शताब्दी के अन्तिम वर्षों से यह प्रकाशन कार्य कर रहा है।
अंतरतारकीय बादल

खगोलशास्त्र में अंतरतारकीय बादल अंतरतारकीय माध्यम (इन्टरस्टॅलर स्पेस) में स्थित ऐसे बादल को कहते हैं जहाँ गैस, प्लाज़्मा और धूल का जमावड़ा हो। वैसे तो अंतरतारकीय माध्यम के व्योम में कुछ-कुछ कण, अणु और परमाणु तो होते ही हैं, लेकिन अंतरतारकीय बादल ऐसा क्षेत्र होता है जहाँ इन चीज़ों का घनत्व अंतरतारकीय व्योम के औसत घनत्व से ज़्यादा हो। इन बादलों के घनत्व, तापमान और आकार के अनुसार इन बादलों में मौजूद हाइड्रोजन (जो ब्रह्माण्ड का सब से अधिक मात्रा में मिलने वाला मूल तत्व है) या तो साधारण परमाणुओं के रूप में हो सकता है, आयनीकृत (आयोनाइज़्ड) प्लाज़्मा के रूप में हो सकता है या फिर अणुओं के रूप में हो सकता है। साधारण परमाणुओं वाले बादल को "एच १" (H I) क्षेत्र, प्लाज़्मा वाले बादल को "एच २" (H 2) क्षेत्र और अणुओं वाले बादल को "आणविक बादल" (मॉलॅक्यूलर क्लाउड) कहते हैं। परमाणुओं और प्लाज़्मा वाले बादलों को "छितरे" बादल भी बुलाया जाता है जबकि आणविक बादलों को "घने बादल" भी कहते हैं।

अन्य भाषाओँ में

"अंतरतारकीय बादल" को अंग्रेज़ी में "इन्टरस्टॅलर क्लाउड" (interstellar cloud) कहते हैं।
मंगल हो (फ़िल्म)

कहानी

मंगल हो एक विज्ञान फाई (फिक्शन) हास्य फिल्म है जो हमारे निकटतम पड़ोसी ग्रह मंगल ग्रह की सभ्यता के बारे में है। अंतरिक्ष विषय पर पहली भारतीय फ़िल्म है।

विकसित

प्रीतिश चक्रवर्ती ने जनवरी २०१३ में मंगल की फिल्म लिपि लेखन शुरू कर दिया। फिल्म के लिए कास्टिंग लेखापरीक्षा एक प्रतियोगिता है कि एक स्टूडियो कट गीत वीडियो प्रदर्शन के साथ २०१३ फरवरी में जनता के लिए खुला था और प्रीतिश चक्रवर्ती द्वारा खुद को लेखक के साथ शुरू कर दिया। अनुसंधान कार्य, लेखन, ढलाई, स्थान स्काउटिंग, कहानी बोर्डिंग और मंगल के पूर्व उत्पादन हो एक साल के लिए चला गया। फिल्म मंगल की शूटिंग २०१५ अगस्त में शुरू हुई
अभिनेता प्रीतिश मंगल पर चक्रवर्ती दिसम्बर २०१५ डिजिटल प्रस्ताव "मंगल हो" के पोस्टर 68 भारतीय गणतंत्र दिवस, 26 जनवरी २०१७ पर जारी किया। "मंगल हो" के पहले दर्शित पोस्टर प्रक्षेपण 'बुद्धि दे' के पहले चरित्र पोस्टर के अनावरण के साथ 11 जुलाई २०१७ को हुआ जिसमे प्रीतिश के द्वारा बुद्धि दे कि भूमिका निभाई। "मंगल हो" के पहले दृश्य टीज़र 15 अगस्त २०१७ की 71 भारतीय स्वतंत्रता दिवस पर प्रदर्शित किया गया था।

फिल्मांकन

इस फ़िल्म को भारत के विभिन्न स्थानों पर फिल्मांकित किया गया है।
२९१५ ईसा पूर्व

२९१५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २९१५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
डीडी पंजाबी

डीडी पंजाबी एक पंजाबी टीवी चैनल है। यह एक मनोरंजन चैनल है।
सामूहिक सुरक्षा

सामूहिक सुरक्षा (Collective security) से आशय ऐसी क्षेत्रीय या वैश्विक सुरक्षा-व्यवस्था से है जिसका प्रत्येक घटक राज्य यह स्वीकारता है कि किसी एक राज्य की सुरक्षा सभी की चिन्ता का विषय है। यह मैत्री सुरक्षा (alliance security) की प्रणाली से अधिक महत्वाकांक्षी प्रणाली है।

मूल्यांकन

सामूहिक सुरक्षा की कार्यवाही संयुक्त राष्ट्र के अधीन शक्ति को रोकने या सीमाबद्ध करने में सक्षम है या नहीं यह इसके सैद्धान्तिक एवं व्यवहारिक पहलुओं के मूल्यांकन के बाद ही कहा जा सकता है। सैद्धान्तिक रूप से, इसकी सफलता के संदर्भ में कई प्रश्न उठाये गये हैं। क्या सभी राष्ट्र आक्रमणकारी को पहचानते हैं? क्या आक्रमण को रोकने हेतु सभी पूर्ण रूप से इच्छुक हैं? क्या सामूहिक समूह आक्रमणकारी से अधिक शक्तिशाली हैं? क्या विश्व शांति शक्ति विस्तार से संभव है? क्या सभी देश राष्ट्रहितों को भुलाकर एकजुट हो सकेंगे? आदि।
सैद्धान्तिक के साथ-साथ व्यवहारिक रूप से भी देखें तो शीतयुद्ध तथा उत्तर-शीतयुद्ध कालों में अपनी-अपनी प्रकार से सामूहिक सुरक्षा की अवहेलना की है। शीतयुद्ध काल में युद्ध व शाति का प्रश्न विचारधारा के आधार पर तय किया जाता था। इसी प्रकार संयुक्त राष्ट्र के फैसलों पर समर्थन। इसीलिए शायद इस युग में हुई कोरिया (1950) के विरुद्ध सामूहिक सुरक्षा की कार्यवाही पूर्णतया सफल नहीं हो सकी। बल्कि यह कार्यवाही भी विशेष स्थिति में ही सम्भव हो सकी जब यह निर्णय दिया गया कि संयुक्त राष्ट्र की कार्यवाही से गैर-हाजिर रहना वीटो नहीं माना जा सकता। शीतयुद्धोत्तर युग में ईराक के विरुद्ध हुई कार्यवाही (1990 व 2003) को भी वस्तुनिष्ठ एवं संयुक्त राष्ट्र की संज्ञा देना गलत होगा। यह कार्यवाही भी मुख्य रूप से अमेरिका व नाटो देशों या बाद में अमेरिका व ब्रिटेन की संयुक्त कार्यवाही कहा जा सकता है। इस कार्यवाही के दौरान न तो संयुक्त राष्ट्र चार्टर की धाराओं का पालन किया तथा न ही युद्ध टालने की कोशिशें की गई। बल्कि ऐसा लगा कि अपने कुछ अस्पष्ट हितों की पूर्ति हेतु यह युद्ध लड़ा गया। इसके अतिरिक्त, अब युद्ध में हुए भारी मात्रा में विध्वंस के बाद अमेरिका द्वारा यह स्वीकारना कि हथियारों के संदर्भ में उसे गलत रूप से सूचित किया इस सारे घटनाक्रम को हास्यास्पद बना देता है। परन्तु क्या ऐसा कहने से ईराक के नुकसान की भरपाई हो जायेगी। परन्तु वास्तविकता यह है कि शीतयुद्धोत्तर युग में अमेरिका के एकमात्रा शक्ति रहने के कारण उसकी किसी भी कार्यवाही को रोक पाना असम्भव है। अतः अमेरिका द्वारा किए गए सभी आक्रमण उचित माने जायेंगे।
इस प्रकार निष्कर्ष रूप में कह सकते हैं कि सिद्धान्त व व्यवहार दोनों की परिस्थितियों में अब सामूहिक सुरक्षा के आधार पर शक्ति पर अंकुश लगाना कठिन है। कारण जो भी हो यह बात शीतयुद्ध काल में भी सत्य थी और आज शीतयुद्धोत्तर युग में भी सही है। इसके साथ-साथ परमाणु, जैविक एवं रासायनिक हथियारों के संदर्भ में युद्धों को रोकना भी कठिन होता जा रहा है। अतः इस सिद्धान्त हेतु शक्ति पर सीमाएं लगाना अधिक कारगर नहीं रहा।
ख़ोतान

भूगोल

'ख़ुतन', 'ख़ोतन' या 'ख़ोतान' मध्य एशिया में पूर्वी तुर्किस्तान (शिंजियांग) की मरुभूमि (तकलामकान) के दक्षिणी सिरे पर स्थित एक नखलिस्तान-नगर है। जिस नखलिस्तान में यह स्थित है, वह यारकंद से ३०० किमी दक्षिण पूर्व है और अति प्राचीन काल से ही तारिम द्रोणी के दक्षिणी किनारे वाले नखलिस्तान में सबसे बड़ा है। ख़ोतन ज़िले को स्थानीय लोग 'इल्वी' कहते हैं तथा इस नखलिस्तान के दो अन्य नगर युरुंगकाश और काराकाश तीनों एक ६० किमी हरियाली लंबी पट्टी के रूप में कुनलुन पर्वत के उत्तरी पेटे में हैं। इसकी हरियाली के साधन काराकाश नदी और योरुंगकाश नदी नदियाँ हैं जो मिलकर ख़ोतन नदी का रूप ले लेती है। ख़ोतन नाम के संबंध में कहा जाता है कि वह कुस्तन (भूमि है स्तन जिसका) के नाम पर पड़ा है जिसे मातृभूमि से निर्वासित हो कर धरती माता के सहारे जीवनयापन करना पड़ा था।

इतिहास

खुतन पूर्वी हान राजवंश के काल में एक सामान्य सा राज्य था। किंतु प्रथम शती ई. के उत्तरार्ध में, जिस समय चीन तारिम उपत्यका पर अधिकर करने के लिए जोर लगा रहा था, अपनी भौगोलिक स्थिति-अर्थात् सबसे बड़ा नखलिस्तान होने तथा पश्चिम जाने वाले दो मार्गों में अधिक दक्षिणी मार्ग पर स्थित होने के कारण मध्य एशिया और भारत के बीच एक जोड़नेवाली कड़ी के रूप में इसे विशेष महत्व प्राप्त हुआ। भारत के साथ इसका अत्यंत घनिष्ठ संबंध बहुत दिनों तक बना रहा। ख़ोतन के मार्ग से ही बौद्ध धर्म चीन पहुँचा। एक समय ख़ोतन बौद्ध धर्म की शिक्षा का बहुत बड़ा केंद्र था। वहाँ भारतीय लिपि तथा प्राकृत भाषा प्रचलित थी। वहाँ गुप्तकालीन अनेक बौद्ध विहार मिले हैं जिनकी भित्ति पर अजंता शैली से मिलती जुलती शैली के चित्र पाए गए हैं। काशगर से चीन तथा चीन से भारत आनेवाले सार्थवाह, व्यापारी खुतन होकर ही आते जाते थे। फ़ाहियान, सुंगयुन, ह्वेन त्सांग और मार्को पोलो ने इसी मार्ग का अनुसरण किया था। यह सुप्रसिद्ध बौद्ध विद्वान् बुद्धसेना का निवासस्थान था।
अपनी समृद्धि और अनेक व्यापार मार्गों का केंद्र होने के कारण इस नगर को अनेक प्रकार के उत्थान पतन का सामना करना पड़ा। ७० ई. में सेनापति पानचाउ ने इसे विजित किया। और उत्तरवर्ती हनवंश के अधीन रहा। उसके बाद पुन: सातवीं शती में टांग वंश का इसपर अधिकार था। आठवीं शती में पश्चिमी तुर्किस्तान से आनेवाले अरबों ने और दसवीं शती में काशगरवासियों ने इसपर अधिकार किया। १३वीं शती में चंगेज खाँ ने उसपर कब्जा किया। पश्चात् वह मध्य एशिया में मंगोलों के अधीन हुआ। इसी काल में मार्कोपोलो इस मार्ग से गुजरा था और उसने यहाँ की खेती, विशेष रूप से कपास की खेती तथा इसके व्यापारिक महत्व और निवासियों के वीर चरित्र की चर्चा की है।
हाल की शताब्दियों में यह चीनी मध्य एशिया में मुस्लिम सक्रियता का केंद्र रहा और १८६४-६५ में चीन के विरुद्ध हुए डंगन विद्रोह में इस नगर की प्रमुख भूमिका थी। १८७८ में काशगर और खुतन ने प्रख्यात कृषि सेना को आत्मसमर्पण किया। फलस्वरूप वह पुन: चीन के अधिकार में चला गया। आजकल सिंकियांग प्रांत के अंतर्गत हैं।

कृषि

यह क्षेत्र आज भी कृषि की दृष्टि से अपना महत्व रखता है। गेहूँ, चावल, जौ, बाजरा और मक्का की यहाँ खेती होती है। कपास भी काफी मात्रा में उपजता है। फलों, में ज़ैतून, लूकाट, नाशपाती और सेब होते हैं। मेवे का भी काफी मात्रा में निर्यात होता है। रेशम के उद्योग के आनुषंगिक साधन के रूप में शहतूत की भी खेती की जाती है। इसके अतिरिक्त यहाँ कालीन और नमदे का भी उद्योग है। नदियों से लोग सोना छानते हैं। बहुत दिनों तक खुतन के यशद भी बहुत प्रसिद्ध थे।
कर्नेय चुकोवस्की

प्रारंभिक जीवन

कर्नेय चुकोवस्की का जन्म 1882 में रूस के साँक्त पीटर्सबुर्ग नगर में हुआ था। जन्म समय उसका नाम निकोलाय वसीलीविच कर्नेयचुकव (रूसी: Николай Васильевич Корнойчуков) था, 1901 में ओडेसा न्यूज़ में एक पत्रकार के रूप में काम करते समय उनका उन्होंने अपने अब परिचित पेन-नाम से काम किया। उनकी माँ येकतिरीना असिपव्ना कर्नेयचुकवा एक उक्राइनी किसान स्त्री थी जो पितेरबुर्ग के एक यहूदी परिवार में नौकरानी थी। इस परिवार के नौजवान बेटे एम्मानुईल ने उसे अपनी रखैल बना लिया था। जब येकतिरीना के बेटे कर्नेय का जन्म हुआ तब एम्मानुईल लेवेन्सन  (उनके वैध पौत्र गणितज्ञ व्लादिमीर रॉकलीन थे) से ही जन्मी उसकी बड़ी बेटी तीन साल की हो चुकी थी। पुत्र के जन्म के कुछ समय बाद एम्मानुईल ने एक उच्च परिवार की लड़की से विवाह कर लिया और येकतिरीना अपने बच्चों को लेकर अदेस्सा चली गई। लेवेन्सन के परिवार ने उसे कर्नेयचुकवा के साथ विवाह की अनुमति नहीं दी थी.लेवेन्सन ने उन्हें कुछ समय के लिए आर्थिक सहायता दी, जब तक कि उनकी दूसरी औरत से शादी नहीं हुई। निकोले ने ओडेसा जिम्नेजियम में अध्ययन किया, जहां उनके सहपाठियों में एक व्लादिमीर ज़ीब जब्तींस्की था. बाद में, निकोले को उसके "निम्न मूल" (हरामी के लिए एक वाकंश) के लिए जिम्नेजियम से निष्कासित कर दिया गया था। पत्राचार द्वारा उन्हें अपने माध्यमिक विद्यालय और विश्वविद्यालय के डिप्लोमा प्राप्त करना पड़ा।
पालखेड़ का युद्ध

पालखेड़ का युद्ध २८ फरवरी १७२८ को बाजीराव प्रथम तथा हैदराबाद के निजाम के बीच हुआ था। बाजीराव ने निजाम को पराजित किया। यह युद्ध सैन्य रणनीति के उत्कृष्ट क्रियान्यवन का अच्छा उदाहरण है। पालखेड़, नासिक के पास एक छोटा सा गाँव है।
सर्वपल्ली राधा कृष्णन

डॉ॰ सर्वपल्ली राधाकृष्णन (5 सितम्बर 1888 – 17 अप्रैल 1975) :
1.भारत के प्रथम उप-राष्ट्रपति (1952 - 1962) और द्वितीय राष्ट्रपति रहे। 
2. वे भारतीय संस्कृति के संवाहक, प्रख्यात शिक्षाविद, महान दार्शनिक और एक आस्थावान हिन्दू विचारक थे। 
3. सन् 1954 में भारत सरकार ने उन्हें सर्वोच्च सम्मान भारत रत्न से अलंकृत किया था। 
4. डॉक्टर सर्वपल्ली राधाकृष्णन का जन्मदिन (5 सितम्बर) भारत में शिक्षक दिवस के रूप में मनाया जाता है।
खमाज ठाट

खमाज ठाट भारतीय संगीत पद्धति के दस ठाटों में से एक हैं। यह एक राग है। यह संपूर्ण षाडव है। इसका वादी स्वर गांधार और संवादी निषाद है। आरोह में ऋषभ वर्जित है। निषाद शुद्ध, अवरोह कोमल और अन्य सभी स्वर शुद्ध लगते हैं। यह राग शृंगारप्रधान है। इसके गाने का समय रात्रि का द्वितीय पहर बताया गया है।
हॉक खाड़ी

हॉक खाड़ी (Hawke Bay) न्यूज़ीलैण्ड के उत्तर द्वीप के पूर्वी तट से सटी हुई एक खाड़ी है। यह पूर्वोत्तर में माहिया प्रायद्वीप (Mahia Peninsula) से लेकर १०० किमी दूर दक्षिणपश्चिम में किड्नैपरज़ अंतरीप (Cape Kidnappers) तक विस्तृत है। न्यूज़ीलैण्ड के प्रशासनिक हॉक्स बे क्षेत्र का नाम इसी खाड़ी पर रखा गया है। नेपियर का महत्वपूर्ण शहर इस खाड़ी के किनारे बसा हुआ है।
कैल्सियम क्लोराइड

कैल्सियम क्लोराइड एक अकार्बनिक यौगिक है।
क्रॉस्थवेट कॉलेज

क्रॉस्थवेट गर्ल्स कॉलेज (Crosthwaite Girls' College) भारतीय राज्य उत्तर प्रदेश के इलाहाबाद (अब प्रयागराज) में स्थित एक उत्तर माध्यमिक विद्यालय (इंटर कॉलेज) है। विद्यालय परिसर इलाहाबाद के राम बाग़ बैरहना इलाके में स्थित है और यहाँ सीबीएससी द्वारा परीक्षाएँ करायी जाती हैं। यह विद्यालय लड़कियों के लिए है।
कॉलेज का इतिहासी महत्व है। इसकी स्थापना मूल रूप से एक ट्रेनिंग कॉलेज के रूप में लखनऊ में 1895 में हुई थी और बाद में इसे इलाहाबाद स्थानांतरित कर दिया गया। 1906 में इसे अपना अलग भवन प्राप्त हुआ और 1918 में यहाँ से (ट्रेनिंग के विद्यार्थियों के अतिरिक्त) इंटरमीडिएट का पहला बैच निकला। वर्ष 1923 में यहाँ बीए की पढ़ाई आरंभ हुई जो बाद में बंद कर दी गयी। 1930 के दशक में विश्वविद्यालय के अतिरिक्त शहर में तीन कॉलेज थे जिनमें से महिलाओं के लिए यह इकलौता कॉलेज था; अन्य दो कॉलेज कायस्थ पाठशाला और यूइंग क्रिश्चियन कॉलेज थे। बीए और ट्रेनिग की शिक्षा बंद होने के बाद, यह केवल उत्तर माध्यमिक विद्यालय रह गया जो सीबीएससी से संबद्ध है।
क्रॉस्थवेट कॉलेज से पढ़ाई करने वालों में सर्वाधिक उल्लेखनीय व्यक्तित्व हिंदी कवयित्री और लेखिका महादेवी वर्मा हैं। इसमें सैनल कुमार भी निरीछण कर चुके हैं।
गर्ग

गर्ग नाम के अनेक आचार्य हो गए हैं। आयुर्वेद, वास्तुशास्त्र आदि विभिन्न विद्याओं के आचार्य गर्ग एक ही व्यक्ति हैं, ऐसे नहीं कहा जा सकता। इनके काल भी भिन्न-भिन्न हैं। आयुर्वेदशास्त्रज्ञ गर्ग के विषय में आयुर्वेद का इतिहास द्रष्टव्य है।
रगाडा

रगाडा एक साउथ की फिल्म है।
ऐलबीरेओ तारा

दोहरा तारा

पृथ्वी से बिना दूरबीन के देखने पर ऐलबीरेओ लगभग +३ मैग्नीट्यूड का एक तारा प्रतीत होता है लेकिन दूरबीन से देखने पर दोहरा तारा दिखता है। इसमें एक, जो ऐलबीरेओ 'ए' (Albireo A) कहलाता है, +३.१ मैग्नीट्यूड का चमकदार पीला तारा है, जो स्वयं और भी शक्तिशाली दूरबीन से देखने पर एक द्वितारा मंडल ज्ञात होता है। दूसरा तारा, जो ऐलबीरेओ 'बी' (Albireo B) कहलाता है, इस से धुन्धला एक +५.१ मैग्नीट्यूड का नीला तारा है।
मीना, सउदी अरब

2015 भगदड़

24 सितम्बर 2015 को मक्का मदीना में होने वाली हज यात्रा के अंतिम पड़ाव के लिये जमारात पुल के पास इकट्ठी हुई भारी भीड़ में हुई भगदड़ में विभिन्न देशों से आये ११०० से ज्यादा लोग दम घुटने से मारे गये व ९३४ से ज्यादा घायल हो गये। यह घटना गली संख्या २०४ व २२३ के मिलन की जगह जो जमारात पुल की तरफ़ जाती है, के पास हुई। १९९० की दुखद घटना जिसमें १४२६ यात्री मारे गये थे के बाद हजयात्रा के दौरान हुई यह सबसे वीभत्स घटना थी। यह २१वीं शताब्दी की सबसे वीभत्स भगदड़ भी थी।
अदिति महसिन

प्रारंभिक जीवन

ढाका, बांग्लादेश के एक परिवार में पैदा हुए। उन्हें संगीत और साहित्य का बेहद शौक है। उनकी माँ ने उन्हें कम उम्र में ही संगीत में उनकी गहरी रुचि देखकर ललित कला की बुलबुल अकादमी (Bafa) में भर्ती करा दिया. Bafa से रवींद्र संगीत में डिप्लोमा प्राप्त करने के बाद, अदिति सादी मोहम्मद के संरक्षण में उन्होंने संगीत प्रशिक्षण जारी रखा.

जीविका

रवींद्र संगीत के गायन की कई रिकॉर्डिंग के साथ, एक नियमित कलाकार.
बुसु डिमा

बुसु डिमा भारत के असम राज्य में रहनेवाले डिमासा जनजाति का प्रधान उत्सव है।
असित कुमार मोदी

कार्य

यह पहले थिएटर में एक अभिनेता और सहायक निर्देशक के रूप में कार्य करते थे। यह गुजरती कार्यक्रमों में रोशनी के रूपरेखा देखते थे। इसके अलावा यह निर्माण और रचनात्मक विभाग में कई कार्य कर चुके हैं। यह गुजरती धारावाहिक रजनी (1995-96) के निर्माण, रचना और प्रचार आदि के कार्य को देख रहे थे। इसके बाद वे डीडी मराठी में प्रसारित मराठी धारावाहिक कोंडमारा का प्रचार कार्य किए। इसके बाद यह कभी ये कभी वो में निर्माण और प्रचार कार्य किए। इन्होंने गुजराती धारावाहिक मियां फुसकी का निर्माण और प्रचार किया। यह एक गुजराती हास्य धारावाहिक था, जिसका रचयिता जीवराम जोशी और परिणाम थे।

अभिनय

यह कभी कभी तारक मेहता का उल्टा चश्मा इनके ही निर्माण की गई धारावाहिक में कई बार अभिनय करते नजर आते हैं।

बाहरी कड़ियाँ

556987
स्वामी ओमानन्द सरस्वती

स्वामी ओमानन्द सरस्वती (मार्च, 1910 - 23 मार्च 2003) भारत के हरियाणा प्रान्त के स्वतंत्रता-संग्राम-सेनानी, शिक्षक, इतिहासकार एवं सामाजिक कार्यकर्ता थे।

जीवनी

स्वामी ओमानन्द सरस्वती का जन्म दिल्ली के निकट नरेला में हुआ था। उनके पिताजी का नाम चौधरी कनक सिंह था जो जाट खत्री थे। वे अपने माता-पिता के अकेले संतान थे। उनकी मृत्यु दिल्ली के जयपुर गोल्डेन अस्पताल में हुई।
२३४१ ईसा पूर्व

२३४१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २३४१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
शाह सलमान

सलमान बिन अब्दुल अज़ीज़ अल सउद (अरबी: سلمان ابن عبد العزيز آل سعود‎, लघु नाम - शाह सलमान; जन्म: 31 दिसम्बर 1935) वर्तमान में सउदी अरब के राजा और सउद राजघराने के प्रमुख है। वे पूर्व राजा शाह अब्दुल्ला के 23 जनवरी 2015 के निधन के बाद राजा बने। इससे पहले वो रक्षा मंत्री और रियाद प्रान्त के राज्यपाल थे। वो शाह फहद के सगे भाई है जो 1982 से 2005 तक राजा थे।
मोसॅड

मोसॅड इज़राइल की गुप्तचर संस्था है|ईस्का काम गुप्त जानकारी अर्जित करना, विदेसो मे देश के दुश्मनो के हत्या आदि है|ईस्की स्थापना १३ दिसम्बर १९४९ को की गयी थी|
ज़किया सोमन

ज़किया सोमन ने नूरजहां सफ़िया नियाज़ के साथ मिलकर भारतीय मुस्लिम महिला आंदोलन नाम का संगठन बनाया।
साल 2007 में दिल्ली में एक कॉन्फ्रेंस में क़रीब 500 मुस्लिम महिलाओं ने अपने नागरिक और क़ुरान के अंतर्गत दिए गए अधिकारों की मांग रखी, तो उसी का नेतृत्व करते हुए ज़किया सोमन और डॉ॰ नूरजहां सफ़िया नियाज़ ने मिलकर भारतीय मुस्लिम महिला आंदोलन की शुरुआत की।  

मक़सद

ज़किया सोमन और डॉ॰नूरजहां सफिया निआज़ ने कौमी दंगों, घरेलू हिंसा और महिलाओं के साथ सामाजिक अन्याय के खिलाफ आवाज़ बुलंद की।

इस्लाम

आंदोलन में इस्लाम में महिलाओं के लिए बराबरी के अधिकार, औरतों की शरीयत अदालतें, ज़ुबानी तलाक के ख़िलाफ़ राष्ट्रव्यापी मुहिम और भारत में मुस्लिम पारिवारिक कानून के विधिकरण के लिए क़ुरान पर आधारित क़ानून का ड्राफ़्ट बनाया गया।

फैलाव

भारत के 13 राज्यों में फैले इस आंदोलन में अब 70,000 से ज़्यादा महिलाएं हैं।